《琴泉轩次韵》
宋代·李邴

但怪朱丝韵枯木，那知古润坠寒泉。
鸟啼静夜应传谱，风入寒松拟续弦。
妙体难寻斤斲处，高吟宁堕膝横边。
饮光到此如欣舞，笑倒云门逸格禅。

作者简介：李邴（1085-1146）， 字汉老，号龙龛居士。济州任城人。生于宋神宗元丰八年，卒于高宗绍兴十六年，年六十二岁。崇宁五年，1106年举进士第。累迁翰林学士。高宗即位，擢兵部侍郎，兼直学士院。苗傅、刘正彦反，邴谕以逆顺祸福之理，且密劝殿帅王元，俾以禁旅击贼。后为资政殿学士，上战阵、守备、措画、绥怀各五事，不报。闲居十七年，卒於泉州。谥文敏。邴著有草堂集一百卷，《宋史本传》传于世。存词8首。